### DEN NORSKE KIRKE

Bamble kirkelige fellesråd

|  |  |
| --- | --- |
| Medlemmene i varamedlemmene i  Bamble kirkelige fellesråd  Kommunerepresentant og vararepresentant |  |

|  |  |  |  |  |
| --- | --- | --- | --- | --- |
| **Deres ref.:** | **Vår ref.:** | **Vår saksbeh.:** | **Arkivkode:** | **Dato:** |
|  | 06/00036-133 | Astrid Thomasberg | 012.2 | 29.01.2021 |

**protokoll fra Teams-møte i Bamble kirkelige fellesråd 28.01.2021**

Møtet ble avholdt som teams-møte 28.01.2021 kl 18.00.

**Tilstede:** Trond Engnes (prost), Anne Karine Eriksen (leder), Børre Bamle (nest leder), Irene Wold (kommunerepresentant), Magnus Hallaråker, Stein Amundsen (tillitsvalgt) og Astrid Thomasberg (kirkeverge)

**Forfall:** Kjell Ivar Nilsen, Elin Thommesen, Tina Jacobsen, Trond Bjørnar Johansen og Ingrid Verpe Nilsen.

* Møteinnkalling godkjent
* Protokoll fra 10.12.2020 godkjent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sak 01/21** **Prisjustering av utleiepriser på kirkene i Bamble kommune**

I 2021 må Bamble kirkelige fellesråd øke utleieprisen med 3 %, som er generell prisøkning på avgifter.

Da blir utleieprisene for kirkene vedr begravelser, bisettelser og bryllup for personer som bor i andre kommuner eller tilhører andre trossamfunn følgende:

Med organist: kr 4.700,- \*1,03 = kr 4.841,03 avrundet **kr 4.850,-**

Uten organist: kr 3.600,- \*1,03 = kr 3.708,00 avrundet **kr 3.700,-**

Tillegg for leie av kirkene i Bamble kommune på helligdager:

Kr 2.300,-\* 1,03 = kr 2.369,00 avrundet kr **2.400,-**

**Vedtak:** Enstemmig godkjent.

**Sak 02/21 Orientering**

* Kirkevergen informerte om at anbudet på utbedring av Bamble kirke er lagt ut på doffin. Det antas at oppstarten av utbedringen av Bamble kirke skjer rett etter påske. Det er noe usikkert om kirken er ferdig utbedret til julefeiringen 2021.
* Prosten og kirkevergen informerte om statusen på koronarestriksjonen for kirkelig virksomhet. Det har kommet anmodninger fra preses om at de lokale menighetene bør se på om det er mulig å flytte konfirmasjonene fra våren til høsten grunnet korona situasjonen.

Ellers har staben så langt holdt seg friske, og er oppdatert på koronasmittereglene.

Vi kan fortsatt ikke ha mer enn 10 personer i kirkebygget utover betjening til gudstjenester og kirkelige handlinger.

Til begravelser kan vi fortsatt ha inn 50 personer i kirkebygget utover betjeningen.

Nå er det tillatt å ha aktiviteter for barn og unge under 20 år. Så i disse dager arbeides det med å sette i gang aktiviteter for barn og unge i kirkene våre.

Det vil bli arrangert åpenkirke på Stathelle.

* Fellesrådsleder informerte om at trosopplæringslederen i Bamble, Herre og Stathelle sokn er 100% tilbake i jobb.
* Det er trosopplæringsledervikar inne i 60 % stilling i trosopplæringen i Bamble, Herre og Stathelle.
* Jan Terje Hanssen blir pensjonist 01.04.2021. Det er avskjedsgudstjeneste for ham 07.mars 2021.

Ny sokneprest i Langesund er Margrete Holmeide. Innsettelse gudstjeneste for henne er 11.april.2021.

* Soknepresten på Stathelle, Hanne Elstrøm, er nå på vei tilbake i jobb etter sykefravær. Pr. dagsdato er hun 20 % tilbake. Det er planlagt en sakte tilbakeføring til 100% jobb.

Gunnar Thelin har vært fungerende sokneprest i perioden.

* Det ble ikke ansatt noen i den ledige kapellan stillingen som var utlyst. Den er nå utlyst på nytt. Søknadsfristen er 21.02.21, intervju dag er11.03.21 og tilsetting 08.04.21.
* Ole Martin Sandland vil komme å ha stiftspraksis i Herre, Bamble og Langesund sokn fra uke 8 til 12. Han skal utføre vanlige prestetjenester.
* Kirkevergen informerte om utviklingen vedr utbedring av blyglassvinduene i Herre kirke. Det har for kort tid siden vært representanter fra Tønsberg Glassliperi & Speilfabrikk AS og sett på arbeidet som skal utføres. I disse dager ventes det på en pris på prosjektet.
* Prosten informerte om at trosopplæringsledervikaren som er nevnt over er satt inn i 40 % stilling som konfirmantledervikar av Agder og Telemark bispedømme.
* Fellesrådsmedlemmene oppfordres til å lese og sette seg inn i arbeidsmiljøundersøkelse for personer med LHBT identitet i DNK

Vennlig hilsen

Astrid Thomasberg

Sign. kirkeverge